दुग्ध बिकास संस्था (डीडीसी) ले स्थानीय लगानीकर्तासँग प्रतिस्पर्धा गर्न नसक्दा कतिपय चिस्यान केन्द्र नै उठाउने अवस्थामा पुगेका छन् । दूधबाट बन्ने परिकारको माग पनि बढेपछि गाईपालक किसान निजी दुग्ध प्रशोधन केन्द्रतर्फ आकर्षित भएका छन् । लामो समयदेखि सरकार स्वामित्वको दुग्ध विकास संस्थान (डीडीसी)मा दूध बिक्री गर्दै आएका किसानले निजी डेरीले राम्रो मूल्य दिन थालेपछि डीडीसीसँगको नाता तोड्न थालेका हुन् ।
